ai4bharat/Pralekha huggingface dataset:
وزارت دفاع
صدر جمہوریہ نے فلائٹ لیفٹیننٹ ڈی رویندر راؤ  فلائنگ  کو وایو سینا میڈل  سے نوازا
فلائٹ لیفٹیننٹ ڈی رویندر راؤ  فلائنگ کی فائٹر اسکواڈرن میں تعیناتی کی گئی ہے۔
6 نومبر2021 کو فلائٹ لیفٹیننٹ ڈاکٹر رویندر راؤایک علیحدہ فوجی دستے کی سرگرمی کے طور پر جگوار لڑاکا طیارہ کو اڑا کر دوسرے ایئر بیس پر جارہے تھے ۔اڈے پر اترنے کے بعد جب وہ اپنے ہوائی جہاز کا آؤٹ پوسٹ فلائٹ معائنہ کررہے تھے ،اسی وقت انہوں نے ایک زبردست دھماکے کی آواز سنی اور ایک دوسرے جگوارلڑاکا طیارے کو زمین پر گرتے اور رنوے سے پھسل کر دور جاتے دیکھا۔انہوں نے جبکہ وہ اپنے اڑان بھرنے والے لباس میں تھے،حادثے کی جگہ پر پہنچ کر دیکھا کہ گر کر تباہ ہونے والا طیارہ الٹ گیا ہے اور پائلٹ کی نشست کی چھت کا ایک حصہ ٹوٹ چکا ہے ، دونوں انجن ابھی تک چل رہے ہیں اور پائلٹ کے جسم سے خون بہہ رہا ہے اور اجیکشن سیٹ کے پٹے سے لٹک رہا ہے۔ اس وقت تک، ایک کریش فائر ٹینڈر  پہلے ہی جائے حادثہ پر پہنچ چکا تھا اور شعلوں کو بجھانے کے لیے تباہ ہونے والے طیارے پرپانی کی دھار ڈال رہا تھا ۔ اس دوران، دوسرا سی ایف ٹی بھی جائے حادثہ پر پہنچ گیا اور اسے فلائٹ لیفٹیننٹ ڈی رویندر راؤ نے فعال طور پر صحیح جگہ پر آگ بجھانے والے جھاگ پھینکنے کی ہدایت دی۔ان کے مشاہدہ میں یہ بات آئی کہ انجن ابھی تک چل رہے ہیں اور پائلٹ کی اجیکشن سیٹ بھی ابھی تک کام کررہی تھی ،جس سے آگ لگنے اور دھماکے ہونے کا شدید خطرہ تھا۔ مزید یہ کہ پائلٹ اس قابل نہیں تھا کہ الٹ جانے والے طیارے سے بچ کر نکل سکے۔کوئی وقت ضائع کیے بنااور اپنی جان کو لاحق خطرے کے بارے میں سوچے بغیر، فلائٹ لیفٹیننٹ ڈی رویندر راؤ اوندھے ہوجانے والے کاک پٹ میں رینگ کر داخل ہوگئے، کریش گینگ بار کو فعال کیا اور ایندھن کے بہاؤ کو روکنے کے لئے انجن کے تھروٹلز کو چلانے کی کوشش کی۔اسی دوران انجنوں پر چھڑکا ہوا پانی گرم ہوگیا اور کاک پٹ کے اندر ان کے اوپراور پائلٹ پر برسنے لگا۔سی ایف ٹی کے ذریعے چھڑکنے والے وسیع سی او 2 جھاگ نے اس محدود جگہ میں سانس لینا مشکل بنا دیا۔ لیکن انہوں نے اس نے تمام خطرات سے بے خوف ہو کر ریسکیو آپریشن جاری رکھا۔ انہیں پھنسی ہوئی اور الٹی ہوئی پائلٹ کی ٹانگوں تک پہنچنا تھا اور نیم بے ہوشی میں پڑے شخص کو آزاد کرنے کے لیے ٹانگوں پر لپٹے ہوئے حفاظتی پٹوں اور جی سوٹ کے کھلے حصے کو ہٹانا تھا۔انہوں نے پائلٹ کو ہوائی جہاز سے نکالنے میں مدد کی، طبی ٹیم کو پائلٹ کے اڑان کے دورانا ستعمال کئے جانے والے کپڑے اتارنے میں مدد کی، ابتدائی طبی امداد فراہم کرنے اور پائلٹ کو کریش اسٹریچر پر باندھنے میں مدد کی۔
فلائٹ لیفٹیننٹ ڈی رویندر راؤ نے اپنی جان کو لاحق خطرے کی پرواہ نہ کرتے ہوئے غیر معمولی ہمت اور بہادری کا مظاہرہ کیا۔ انہوں نے ڈیوٹی کے معمول کے تقاضوں کی حدود سے بہت آگے نکل کر اقدام کیا۔ نیم بےہوشی میں پڑے ہوئے پائلٹ کو بچانے کے کام میں ذاتی طور پر اپنے آپ کو شامل کیا اوربچاؤ عملے کی ریسکیو آپریشن کو مؤثر طریقے سے مکمل کرنے میں مدد اور رہنمائی کی۔
اس غیر معمولی ہمت جرات کے اظہار کے لئے فلائٹ لیفٹیننٹ ڈی رویندر راؤ کو وایو سینا میڈل  سے نوازا گیاہے۔
جدید اور قابل تجدید توانائی کی وزارت
آر ای سسٹم کے گھریلو مینوفیکچرنگ کی حوصلہ افزائی کے لئے حکومت ہند کے اقدامات
نئی دہلی:26؍جولائی2022:
نئی اور قابل تجدید توانائی کے وزیر مملکت جناب بھگونت کھوبا نے آج راجیہ سبھا میں ایک سوال کے تحریری جواب میں یہ معلومات دی کہ قابل تجدید توانائی نظا م کی گھریلو مینوفیکچرنگ کو مہمیز دینے کے لئے حکومت نے کئی قدم اٹھائے ہیں، جن میں شامل ہیں:
سولر تونائی:
- الیکٹرونک اور اطلاعاتی ٹیکنالوجی کی وزارت کے ترمیم شدہ خصوصی حوصلہ افزائی پیکیج اسکیم ۔
- اعلیٰ صلاحیت والے سولر پی وی ماڈیولز کے لئے پیدوار سے مربوط پہل اسکیم۔
- قابل تجدید توانائی سیکٹر میں عوامی خرید میں ’میک اِن انڈیا‘ کو اولیت۔
- سی پی ایس یو مرحلہ-11، پی ایم –کُسم، سولر روف ٹاپ مرحلہ -11وغیرہ جیسی اسکیموں کے تحت ڈومیسٹک کنٹنٹ ریکوائرمنٹ
- سولر پی وی سیل اور ماڈیول کی درآمد پر بنیادی کسٹم ڈیوٹی کا نفاذ۔
ہوا کی توانائی :
-
حکومت نے ماڈل اور مینوفیکچررز کی ترمیم شدہ فہرست کا ایک نظم قائم کیا ہے اور فہرست میں مینوفیکچررز کے ذریعے تعمیر شدہ آلات کو ہواکی توانائی کے پروجیکٹوں کے لئے استعمال کرنے کی اجازت ہے۔ اس بات کو بھی لازمی کیا گیا ہے کہ ہب اور سازو سامان کو جوڑنے ؍تعمیر کی سہولت ہندوستان میں ہوگی اور 70 فیصد سے زیادہ ہوائی کی توانائی کے آلات ہندوستان ہی میں تعمیر ہوتے ہیں۔
خلا ء کا محکمہ
اسرو پہلا شمسی مشن لانچ کرنے کے لئے تیار
سائنس اور ٹیکنالوجی کے مرکزی وزیر مملکت  ، وزیراعظم کے دفتر، عوامی شکایات، پنشن، ایٹمی توانائی اور خلاء کے مرکزی وزیر مملکت ڈاکٹر جتیندر سنگھ نے کہا ہے کہ چندریان مشن کی کامیابی کے بعد بھارت اپنے پہلے شمسی مشن ‘‘ادتیہ - ایل 1’’ کے ساتھ تیار ہے، جسے اسرو لانچ کرنے کے لئے پوری طرح تیار ہے ، جس کا زیادہ امکان ہے کہ وہ 2 ستمبر کو لانچ کیا جائے گا۔
مین پوری میں ایک عوامی پروگرام سے خطاب کرتے ہوئے ڈاکٹر جتیندر سنگھ نے کہا کہ پوری دنیا میں بھارت کے چندریان مشن کے جشن کے ساتھ شمسی مشن میں بھی عوام کی دلچسپی کئی گنا بڑھ گئی ہے۔
وزیراعظم جناب نریندر مودی کو اس کا پورا کریڈٹ دیتے ہوئے وزیر موصوف نے کہا کہ اگر وزیراعظم نے بھارت کے خلائی سیکٹر کو ماضی کے شکنجے سے آزاد کرانے کا جرات مندانہ، تاریخی فیصلہ نہیں کیا ہو تا، جسے کوئی دوسری حکومت نہیں کرسکی تھی، یہ ممکن نہیں ہوسکتا تھا۔ انہوں نے کہا کہ اس کے نتیجے آج چار سال کے مختصر عرصے میں اسرو کے مالی وسائل میں اضافہ ہو ا ہے ، اسٹارٹ اپ کی تعداد 4 سے 150 تک پہنچ گئی ہے اور بھارت کی سٹیلائٹ لانچ کرنے کی سہولت اچانک اتنی بڑھ گئی ہے کہ اب تک یورپی سٹیلائٹ لانچ کر کے بھارت نے 260 ملین یورو سے زیادہ کمائے ہیں اور امریکی سٹیلائٹ لانچ کر کے بھارت نے 150 ملین ڈالر سے زیادہ کمائے ہیں۔
ڈاکٹر جتیندر سنگھ نے کہا کہ اس کی وجہ یہ ہے کہ وزیراعظم مودی نے سائنسی برادری کے وقار کو اتنا بلند کیا ہے کہ آج ہم نے سورج کے لئے اپنا پہلا خلائی مشن لانچ کرنے کا اعتماد اور عزم کیا ہے۔
ڈاکٹر جتیندر سنگھ نے وضاحت کی کہ شمسی خلائی مشن آدتیہ - ایل 1 ، 7 پے لوڈ  کے ساتھ پولر سٹیلا ئٹ لانچ وہیکل  کا استعمال کرے گا۔ یہ خلائی جہاز سورج - زمین کے نظام میں لیگرینج پوائنٹ -1  کے قریب خلائی مدار میں نصب رہے گا، جو زمین سے تقریبا 1.5 ملین کلو میٹر دور ہے۔ انہوں نے مزید کہا کہ اس خلائی مدار میں سٹیلائٹ کو نصب کرنے کا ایک بڑا فائدہ یہ ہوگا کہ یہ کسی بھی گہن کے بغیر مسلسل سورج کو دیکھتا رہے گا۔
ڈاکٹر جتیندر سنگھ نے کہا کہ مریخ اور چاند کے مشن کے بعد آدتیہ ایل 1 ایسا تیسرا مشن ہے۔ یہ سورج کی توانائی کے وسائل کا مطالعہ کرے گا۔
۔۔۔۔۔۔۔۔۔۔۔۔۔۔۔۔۔۔۔۔۔۔

U-8962
(Visitor Counter : 65
وزیراعظم کا دفتر
ریاست ہائے متحدہ امریکہ کے صدر بائیڈن سے وزیر اعظم کی ٹیلی فون پر گفتگو
نئی دہلی، 26 اپریل 2021: وزیر اعظم جناب نریندر مودی نے ریاست ہائے متحدہ امریکہ کے صدر عزت مآب جوسیف آر۔ بائیڈن سے ٹیلی فون پر بات چیت کی۔
دونوں قائدین نے اپنے اپنے ممالک میں کووِڈ۔19 سے متعلق صورتحال کے بارے میں گفتگو کی، جس میں تیز رفتار ٹیکہ کاری کوششوں کے توسط سے کووِڈ۔19 کی دوسری لہر پر قابو پانے کے لئے بھارت کی طرف سے جاری کوششوں اور ضروری ادویہ، معالجاتی اشیاء اور حفظانِ صحت سے متعلق ساز و سامان کی سپلائی کو یقینی بنانا جیسے موضوعات بھی شامل تھے۔
صدر بائیڈن نے بھارت کے ساتھ یکجہتی کا پیغام دیا اور زور دیتے ہوئے کہا کہ امریکہ معالجے، وینٹی لیٹرس اور کووی شیلڈ کی تیاری کے لئے درکار خام مال کے وسائل کی شناخت کرکے ان وسائل کو جلد از جلد مہیا کراتے ہوئے بھارت کی مدد کرنے کے لئے عہدبستہ ہے۔
وزیر اعظم نریندر مودی نے ریاست ہائے متحدہ امریکہ کی حکومت کی جانب سے مدد اور حمایت کی پیشکش کی تہہ دل سے ستائش کی۔ انہوں نے ویکسین میتری کے توسط سے عالمی پیمانے پر کووِڈ۔19 پر قابوپانے کے لئے بھارت کی عہد بندگی اور کوویکس اور کواڈ ٹیکہ پہل قدمی میں بھارت کی شرکت کا ذکر کیا۔ وزیر اعظم نے ٹیکوں ، ادویہ، کووِڈ۔19 سے متعلق دیگر معالجاتی ساز و سامان کی تیاری کے لئے درکار خام مال اور دیگر اشیاء کی سپلائی چینوں کو کھولنے اور اس عمل کو آسان بنانے کی ضرورت پر روشنی ڈالی۔
دونوں قائدین نے کووِڈ۔19 وبائی مرض سے نمٹنے کے لئے ویکسین کی تیاری اور سپلائی میں بھارت ۔ امریکہ شراکت داری کے مضمرات کو اجاگر کیا اور اپنے اپنے ممالک کے افسران کو اس شعبے میں ان کی کوششوں کے لئے قریبی تال میل بناکر کام کرنے کے لئے ہدایت جاری کی۔
وزیر اعظم نریندر مودی نے صدر بائیڈن کو ترقی پذیر ممالک کے لئے ٹیکوں اور ادویہ کے لئے تیز رفتار اور قابل استطاعت رسائی کے لئے ٹی آر آئی پی ایس پر معاہدے کے قواعد میں نرمی لانے کے سلسلے میں ڈبلیو ٹی او میں بھارت کی پہل قدمی کے بارے میں بھی مطلع کیا۔
دونوں رہنماؤں نے باقاعدہ طور پر رابطے میں رہنے پر اتفاق کیا۔
قبائیلی امور کی وزارت
قبائلی امورکے مرکزی وزیرارجن منڈا کل ناسک کے مقام پرایکلویہ ماڈل رہائشی اسکول کے لئے سنگ بنیاد رکھیں گے
قبائلی امورکے مرکزی وزیراورصحت کے وزیر مملکت نے مہاراشٹر کے عزّت مآب گورنر سے ملاقات کی
فلاح وبہبود سے متعلق مختلف اسکیموں کا جائزہ لیا قبائلی امورکے مرکزی وزیرنے مہاراشٹر کے قبائلی فلاح وبہبود کے محکمے کے سینئر عہدیداروں کے ساتھ قبائلی
قبائلی امورکے مرکزی وزیرجناب ارجن منڈا اورصحت اورخاندانی بہبود کے مرکزی وزیرمملکت ڈاکٹربھارتی پروین پوارنے آج مہاراشٹرکے گورنر جناب بھگت سنگھ کو شیاری سے ملاقات کی ۔ میٹنگ کے بعد میڈیا کے افراد کے ساتھ گفتگو کرتے ہوئے جناب ارجن منڈا نے کہاکہ قبائلی امور کی وزارت کے ذریعہ کئے جارہے ترقیاتی پروگراموں میں قبائلی خطوں میں صحت ، تعلیم اورروزگار کے فروغ پرتوجہ مرکوز کی جارہی ہے ۔
قبائلی امور کے وزیرجناب ارجن منڈا کل ناسک میں شنڈے کے مقام پرایکلویہ ماڈل رہائشی اسکول  کی تعمیر کا سنگ بنیاد رکھیں گے ۔ انھوں نے کہا کہ ای ایم آرایس حکومت ہند کی ایک اسکیم ہے ۔ جس کے تحت بھارت کے قبائلی افراد کے لئے ماڈل رہائشی اسکولوں کی تعمیر کی جاتی ہے تاکہ دوردراز کے اوردشوار گزار قبائلی علاقوں میں قبائلی طلباء کے لئے معیاری تعلیم کی رسائی کو یقینی بنایاجاسکے ۔ انھوں نے مہاراشٹر کے قبائلی اضلاع میں آدی آدرش گرام یوجنا اوراس پرعمل آوری کے بارے میں بھی جانکاری فراہم کی ۔
جناب منڈا نے جنھوں نے صحت کی وزارت میں وزیر مملکت محترمہ بھارتی پروین پوار کے ہمراہ مہاراشٹر کے گورنر سے ملاقات کی تھی ، بتایاکہ صحت کی وزارت کے اشتراک کے ساتھ قبائلی امورکی وزارت ، قبائلی لوگوں میں ہلالی خلیات یعنی سیکل سیل کی بیماری سے تحفظ اوراس بیماری کے بالکل خاتمے کی غرض سے سبھی ممکنہ اقدامات کررہی ہے ۔ وزیراعظم نریندرمودی کی قیادت میں قبائلی امور کی وزارت ، ملک کے قبائلی افراد کے مفاد میں مختلف النوع ترقیاتی پروجیکٹوں پر کام کررہی ہے ۔
گورنرکے ساتھ ملاقات کے بارے میں بات کرتے ہوئے ، جناب منڈا نے کہاکہ ہم نے گورنر کو مہاراشٹر میں جاری قبائلی فلاح وبہبود سے متعلق مختلف پروگراموں سے واقف کرایااور مہاراشٹر میں شیڈول V متعلق امور کے بارے میں تبادلہ ٔ خیال کیا۔
مہاراشٹرکے گورنر کے ساتھ تبادلہ ٔ خیال کے دوران ، مرکزی وزیر جناب ارجن منڈا نے ٹرائفیڈ کی زیرسرپرستی قبائلی علاقوں کے فنکاروں اورٹیکسٹائل اورفیشن کی صنعت کے افراد کے درمیان ایک میٹنگ کرانے کی تجویز پیش کی ۔ تاکہ مصنوعات تخلیق کی جاسکی اورشہری علاقوں اور بڑے شہروں کے علاقوں میں منڈیاں تیارکی جاسکیں ۔ انھوں نے کہاکہ ہم نے اس بارے میں بھی تبادلہ ٔ خیال کیاکہ ریاستی سرکار، ایف آراے کے شعبے میں کام کرنےوالی غیرسرکاری تنظیموں این جی اوز کے ساتھ اشتراک کرسکتی ہے ۔
جناب منڈا نے کہاکہ ہم نے ایک روزہ پروگرام کے امکانات کے بارے میں بھی تبادلۂ خیال کیا جسے گرام سبھا کے ارکان کے لئے شیدولڈ ایریا ایڈمنسٹریشن ، پی ای ایس اے اور ایف آراے میں منعقد کیاجاسکتاہے ، تاکہ سبھی متعلقہ فریقوں اورشراکت داری میں بیداری پیداکی جاسکے اورانھیں تربیت فراہم کی جاسکے ۔ انھوں نے کہاکہ تربیت کے اس موڈیول کو پوری ریاست میں باضابطہ طورپرمنعقد کیاجائے گا۔
دن میں بعد میں ، جناب ارجن منڈانے قبائلی امور کی وزارت کی قبائلی فلاح وبہبود کی مختلف اسکیموں کے بارے میں مہاراشٹر کے قبائلی فلاح وبہبود کے محکمے کے سرکردہ عہدیداروں کے ساتھ ایک جائزہ میٹنگ کی صدارت کی ۔ مرکزی وزیر نے ریاست میں ایکلویہ آدرش رہائشی اسکولوں کے تعمیراتی کام کی پیش رفت کا بھی جائزہ لیا۔ صحت کی مرکزی وزیر مملکت ڈاکٹربھارتی پواربھی اس موقع پر موجود تھیں ۔
سٹرک ٹرانسپورٹ اور شاہراہوں کی وزارت
اتر پردیش اور اتراکھنڈ کی دو ریاستوں کو جوڑنے والے این ایچ734- کے مراد آباد - ٹھاکر واڑا - کاشی پور سیکشن کے لیےمنظور شدہ 1841.92 کروڑ روپے کی لاکت سےبہتری اور اپ گریڈیشن کے کام کی منظوری
اتر پردیش اور اتراکھنڈ کی دو ریاستوں  این ایچ- 734کے مراد آباد - ٹھاکرواڑا - کاشی پور سیکشن کے لیے ای پی سی موڈ کے تحت 1841.92 کروڑ روپے کی لاگت سے بہتری اور اپ گریڈیشن کا کام منظور کیا گیا ہے۔
ٹویٹس کی ایک سیریز میں سڑکنقلوحمل اور شاہراہوں کے مرکزی وزیر جناب نتن گڈکری نے کہا کہ 33.724 کلومیٹر لمبائی  کا یہ بہتری کا کام 2 سال کی مدت میں مکمل کیا جائے گا۔ مرادآباد بائی پاس کوریڈورکے این ایچ- 734یعنی مراد آباد-کاشی پور ہائی وے سے جوڑنے سے، سفرکرنے کا وقت کافی کم ہو جائے گا۔
وزیرموصوف نے کہا کہ دہلی سے میرٹھ، بریلی اور مرادآباد تک ٹریفک ہموار ہوگی اور یہ رام نگر کے راستے جم کاربیٹ ٹائیگر ریزرو سے تک جائے گی۔
سٹرک ٹرانسپورٹ اور شاہراہوں کی وزارت
این ایچ اے آئی مقامی مہارت کو بڑھاوا دینے کے لیے شاہراہوں کے بنیادی ڈھانچے کو بہتر بنانے کی غرض سے اعلیٰ تکنیکی اداروں کے ساتھ شراکت داری اور ساجھیداری کرے گی
نئی دہلی،13 جولائی ، 2020 / عالمی درجے کا قومی شاہراہوں کا نیٹ ورک فراہم کرنے کی کوشش کے طور پر این ایچ اے آئی نے ادارہ جاتی سماجی ذمہ داری  کے حصے کے طور پر رضاکارنہ بنیاد پر شراکت داری اور قریبی قومی شاہراہوں کو گود لینے کے لیے سبھی آئی آئی ٹی ، این آئی ٹی اور اچھی ساکھ والے انجینئرنگ کالجوں سے رجوع کیا ہے۔ اس کا مقصد ملک کے سڑک سے متعلق بنیادی ڈھانچے کے ایکو- نظام کو بہتر بنانے کے تئیں طلبا اور اساتذہ کے دانشورانہ رجحان کو بڑھاوا دینا ہے۔اداروں کو اپنے اساتذہ اور طلبا کے ساتھ ساتھ مقامی ضرورتوں ، سطحِ زمین کی پیمائش اور وسائل کے امکانات کے بارے میں معلوم ہوتا ہے اور اس اہم معلومات کو تعمیر سے پہلے ، تعمیر کے دوران اور قومی شاہراہوں پر کام کرنے کے مختلف مراحل کے دوران این ایچ اے آئی استعمال کر سکتی ہے۔ اس غیر مرکوزیت والے طریقے سے فیصلہ سازی میں حصے داری کا احساس پیدا کرنے ، طلبا کو ایک موقع بھی فراہم ہوتا ہے کہ وہ سردست کچھ سیکھیں۔ انہیں انٹرنشپ کا موقع بھی ملتا ہے اور مستقبل میں تحقیق کے موقعے بھی فراہم ہوتے ہیں۔ ادارے کی طرف سے سڑک کو گود لیے جانے سے اہم اعداد و شمار حاصل ہونے کا راستہ فراہم ہوتا ہے جسے این ایچ کے کوالیٹی اور حفاظت کے پہلوؤں کو بہتر بنانے میں استعمال کیا جا سکتا ہے اور ایڈوانسڈ لیب کے معنوں میں ادارے کی مقامی صلاحیت میں اضافہ کیا جاسکتا ہے۔
ادارے کی طرف سے قومی شاہراہ کو گود لینے سے متعلقہ فریقوں کو سرگرمی میں شامل کرنے میں آسانی پیدا ہوگی اور ٹریفک کی آمد و رفت ، بھیڑ بھاڑ اور حادثے کے اندیشے والی جگہوں کی فوری نشاندہی جیسی روزمرہ کی مقامی پریشانیوں کو دور کرنے میں مدد ملے گی۔ شاہراہوں کو استعمال کرنے والے ادارے اور اتھارٹی کے ذریعے مقامی پریشانیوں کو حل کرنے میں مزید بااختیار بن جائیں گے۔ ان کاموں سے این ایچ اے آئی کو موجودہ اور مستقبل کے پروجیکٹوں کی مقامی ضرورتوں کو سمجھنے میں سڑک کی دیکھ بھال اور اس پر آنے جانے میں بہتری لانے اور صارفین کے لیے راستوں میں سہولتیں فراہم کرنے میں مدد ملے گی۔ ان کاموں سے مجموعی طور پر لوگوں کو آنے جانے کے لیے ایک سازگار ماحول فراہم ہوگا اور قومی شاہراہوں پر سفر کرنے کو خوشگوار بنایا جا سکے گا۔
بڑی تعداد میں آئی آئی ٹی، این آئی ٹی اور انجینئرنگ کالجوں نے اسکیم میں شامل ہونا پسند کیا ہےاور این ایچ اے آئی کے افسران نے دلچسپی رکھنے والے اداروں کے ڈائریکٹروں کے ساتھ باہمی صلاح مشورہ شروع کیا ہے۔ منفرد اداروں اور این ایچ اے آئی کے درمیان مفاہمت ناموں پر دستخط کیے جا رہے ہیں تاکہ اسکیم کو ادارہ جاتی بنایا جا سکے اور ملک کےسڑک کے بنیادی ڈھانچے میں اصلاح کر کے بہتری لائی جا سکے۔
۔۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 3886
(Visitor Counter : 100
وزارت دفاع
رکشا منترالیہ نے سطح سے سطح پر مار کرنے میں اہل دوہرے کردار والی برہموس میزائیل کے لئے برہموس ایرو اسپیس پرائیویٹ لمٹیڈ کے ساتھ معاہدے پر دستخظ کئے
رکشامنترالیہنے دفاعی پیداوار کے سیکٹر میں آتم نربھرتا کو مزید آگے بڑھاتے ہوئے ’’بائی –انڈین‘‘زمرے کے تحت سطح سے سطح پر مارکرنے میں اہل اضافی دوہرے کردار والی برہموس میزائیلوں کی تحویل کے لئے آج میسرز برہموس ایرو اسپیس پرائیویٹ لمٹیڈ کے ساتھ ایک معاہدے پر دستخط کئے۔اس کی کل ممکنہ لاگت 1700کروڑ روپے ہے۔اِن دوہرے کردار والی جدید میزائیلوں کے ہندوستانی بحریہ میں شامل ہونے سے بیڑے کی مار کی صلاحیت اور اسے چلانے کی سرگرمیوں میں اہم اضافہ ہوگا۔
یہ قابل ذکر ہے کہ بی اے پی ایل ہند اور روس کی ساجھے داری میں رکشا منترالیہ کی ایک مشترکہ صنعت ہے، جو نئی نسل کی سطح سے سطح پر مارکرنے والی میزائیلوں کی تعمیر اور انہیں انتہائی جدید بنانے میں اہم تعاون دے رہا ہے۔ان میزائیلوں میں سطح کے ساتھ ساتھ جہاز شکن حملوں کے لئے جدید رینج اور دوہرے رول کی صلاحیت ہے۔یہ معاہدہ سودیشی صنعت کی سرگرم شراکت داری کے ساتھ اہم ہتھیار سسٹم اور گولہ بارود کے سودیشی تیاری کو مزید بڑھاوا دینے والا ہے۔
بجلی کی وزارت
پاورگرڈ نے معروف عالمی اے ٹی ڈی ایوارڈ جیتا
پاورگرڈ کارپوریشن آف انڈیا لمیٹڈ  حکومت ہند کی وزارت بجلی کے تحت ایک مہارتن سی پی ایس یو ہے۔ اس کمپنی کو معروف ”ایسوسی ایشن فار ٹیلنٹ ڈیولپمنٹ  2021 بہترین ایوارڈ“ سے نوازا گیا ہے۔ اس نے دنیا بھر کی 71 تنظیموں میں 8واں مقام حاصل کیا۔ اس طرح یہ ایوارڈ جیتنے والا واحد پی ایس یو بن گیا اور سرکردہ 20 کمپنیوں میں ہندوستان کی صرف دو کمپنیوں میں سے ایک ہے۔
ایسوسی ایشن فار ٹیلنٹ ڈیولپمنٹ  دنیا کی سب سے بڑی تنظیم ہے جو تنظیموں میں صلاحیت کو فروغ دینے کے لیے وقف ہے۔ اے ٹی ڈی کے معروف ایوارڈ کو مہارت کی ترقی کی انڈسٹری کا سب سے معزز اعزاز سمجھا جاتا ہے۔
پاورگرڈ نے ٹیلنٹ ڈیولپمنٹ کے طریقوں اور پروگراموں میں اپنی مستعد کوششوں کے لیے یہ بین الاقوامی پہچان حاصل کی ہے۔ پاورگرڈ میں ٹیلنٹ ڈیولپمنٹ کی پہل پاورگرڈ اکیڈمی آف لیڈرشپ  کی طرف سے چلائی جاتی ہے۔
پی اے ایل پاور گرڈ مینجمنٹ اور ٹیکنالوجی کا ایک جدید ترین تعلیمی ادارہ ہے جو ملکی اور بین الاقوامی صارفین کی ضروریات کو پورا کرتا ہے۔ پی اے ایل میں ملازمین کی کارکردگی کو بہتر بنانے، ملازم کی پیداواری صلاحیت کو بڑھانے، کمپنی کلچر کو بہتر اور مضبوط بنانے کے لیے تربیت اور اقدامات کا اہتمام کیا جاتا ہے۔
بھارتی چناؤ کمیشن
ای سی آئی نے فزیکل ریلیوں اور روڈ شوز پر پابندی میں 22 جنوری 2022 تک توسیع کی
ای سی آئی نے سیاسی پارٹیوں کو اس حد تک رعایت دی ہے کہ وہ زیادہ سے زیادہ 300 افراد پر مشتمل انڈور یا ہال کی 50 فیصد گنجائش تک یا ایس ڈی ایم اے کی طے کردہ حد تک میٹنگیں کرسکتی ہیں
ای سی آئی نے سیاسی جماعتوں کو ایم سی سی کے ضابطوں اور کووڈ کے وسیع تر رہنما خطوط پر عمل کرنے کی ہدایت دی
ای سی آئی نے ریاستوں/ضلع انتظامیہ کو ہدایت دی کہ وہ ایم سی سی اور کووڈ سے متعلق تمام ہدایات کی تعمیل کو یقینی بنائے
بھارت کے انتخابی کمیشن نے آج صحت اور خاندانی بہبود کی مرکزی وزارت ؛گوا، منی پور، پنجاب، اتراکھنڈ اور اتر پردیش کے چیف سکریٹریز اور ہیلتھ سیکریٹریز نیزانتخابات والی ان پانچوں ریاستوں کے چیف انتخابی افسران کے ساتھ الگ الگ ورچوئل میٹنگیں کیں۔
چیف انتخابی کمشنر جناب سشیل چندر نے انتخابی کمشنروں جناب راجیو کمار اورجناب انوپ چندر پانڈے، سکریٹری جنرل اور متعلقہ نائب انتخابی کمشنروں کے ساتھ کووڈ وبا کی موجودہ صورتحال اور رجحانات کے تعلق سے ایک جامع جائزہ لیا جس میں انتخابات والی پانچوں ریاستوں پر خصوصی توجہ دی گئی۔ ویکسینیشن کی صورتحال اور فرنٹ لائن ورکرز اور پولنگ عملہ کے مجاز افراد کے لیے پہلی، دوسری اور بوسٹر ڈوز کے لیے تیزی کے ساتھ ٹیکہ کاری مکمل کرنے کے لئے کارروائی کے منصوبے کا بھی جائزہ لیا گیا۔
کمیشن نے ایس ڈی ایم اے کی بندشوں اور وباکی مدت کے دوران لوگوں کے جمع ہونے سے متعلق قاعدوں کو منضبط کرنے کے متعلق مخصوص ریاست کے موجودہ رہنما خطوط کے بارے میں بھی تبادلہ خیال کیا۔
اب ، اس لئے، موجودہ صورتحال، حقائق اور حالات نیز میٹنگوں میں ملی جانکاریوں پر غوروخوض کرنے کے بعد کمیشن نے مندرجہ ذیل ہدایات دی ہیں :
- 22 جنوری 2022 تک کسی روڈ شو، پد یاترا، سائیکل/بائیک/ موٹرگاڑی ریلی اور جلوس نکالنے کی اجازت نہیں ہوگی۔ کمیشن اس کے بعد صورتحال کا جائزہ لے گا اور اس سلسلے میں آگے ہدایات جاری کرے گا۔
- سیاسی پارٹیوں یا امیدواروں  یا انتخابات سے جڑے کسی دیگر گروپ کی کسی ریلی  کے لئے22 جنوری 2022 تک اجازت نہیں ہوگی۔
- حالانکہ، کمیشن نے 300 لوگوں یا ہال کی 50 فیصد گنجائش یا ایس ڈی ایم اے کے ذریعہ بتائی گئی حدکے تحت انڈور میٹنگوں کے لئے سیاست پارٹیوں کو رعایت دی ہے۔
- سیاسی پارٹیوں کو انتخابات سے متعلق سرگرمیوں کے دوران سبھی موقع پر کووڈ سے متعلق مناسب برتاؤ اور رہنما خطوط اور ضابطہ اخلاق پر عمل درآمد کو یقینی بنانا ہوگا ۔
- 8 جنوری 2022 کو جاری انتخابات کے انعقاد کے لئے ترمیم شدہ وسیع تر رہنما خطوط ، 2022 میں شامل سبھی بندشیں نافذ رہیں گی۔
سبھی متعلقہ ریاستوں/ضلع انتظامیہ کو ان ہدایات پر مکمل عمل درآمد کو یقینی بنانا ہوگا۔
وزیراعظم کا دفتر
وزیر اعظم 23 ستمبر کو وارانسی کا دورہ کریں گے
وزیر اعظم وارانسی میں بین الاقوامی کرکٹ اسٹیڈیم کا سنگ بنیاد رکھیں گے
اسٹیڈیم کے ڈیزائن میں بھگوان شیو سے تحریک لی گئی ہے
وزیر اعظم پورے اتر پردیش میں تقریباً 1115 کروڑ روپے کی لاگت سے قائم کئے گئے 16 اٹل آواسیہ ودیالیوں کا افتتاح کریں گے
وزیر اعظم کاشی سنسد سانسکرتک مہوتسو 2023 کی اختتامی تقریب میں شرکت کریں گے
وزیر اعظم جناب نریندر مودی 23 ستمبر 2023 کو وارانسی کا دورہ کریں گے۔ دوپہرتقریباً 1:30 بجے، وزیر اعظم وارانسی میں بین الاقوامی کرکٹ اسٹیڈیم کا سنگ بنیاد رکھیں گے۔ سہ پہرتقریباً 3:15 بجے، وزیر اعظم رودراکش انٹرنیشنل کوآپریشن اینڈ کنونشن سینٹر پہنچیں گے اور کاشی سنسد سانسکرتک مہوتسو 2023 کی اختتامی تقریب میں شرکت کریں گے۔ پروگرام کے دوران وہ پورے اتر پردیش میں تعمیر کئے گئے 16 اٹل آواسیہ ودیالیہ کا افتتاح بھی کریں گے۔
وارانسی میں بین الاقوامی کرکٹ اسٹیڈیم جدید عالمی معیار کے کھیلوں کے بنیادی ڈھانچے کو تیار کرنے کے وزیر اعظم کے وژن کو عملی جامہ پہنانے کی طرف ایک قدم ہوگا۔ جدید بین الاقوامی کرکٹ اسٹیڈیم، جو گنجاری، راجہ تالاب، وارانسی میں تقریباً 450 کروڑ روپے سے 30 ایکڑ سے زیادہ کے رقبے میں تیار کیا جائے گا۔ اس اسٹیڈیم کے موضوعاتی فن تعمیر میں بھگوان شیو سے تحریک لی گئی ہے ، جس میں ہلال کی شکل کی چھت، ترشول کی شکل کی فلڈ لائٹس، گھاٹ کی سیڑھیوں پر مبنی نششتیں ، عمارت کے سامنے کا حصہ بلو پتر کی شکل میں دھات کی چادروں سے ڈیزائن کیے گئے ہیں۔ اسٹیڈیم میں 30 ہزار شائقین کے بیٹھنےکی گنجائش ہوگی۔
معیاری تعلیم تک رسائی کو مزید بڑھانے کے مقصد سے پورے اترپردیش میں تقریباً 1115 کروڑ روپے کی لاگت سے تعمیر ہونے والے سولہ اٹل آواسیہ ودیالیہ کو خاص طور پر مزدوروں، تعمیراتی کارکنوں اور کووڈ-19 کی وبا کی وجہ سے ہوئے یتیم بچوں کے لیے شروع کیا گیا ہے۔ جس کا مقصد معیاری تعلیم فراہم کرنا اور بچوں کی مجموعی ترقی میں مدد کرنا ہے۔ ہر اسکول 10-15 ایکڑ کے رقبے میں تعمیر کیا گیا ہے جس میں کلاس رومز، کھیل کے میدان، تفریحی جگہیں ، ایک منی آڈیٹوریم، ہاسٹل کمپلیکس، میس اور عملے کے لیے رہائشی فلیٹس ہیں۔ ان رہائشی اسکولوں میں ہر ایک میں 1000 طلباء کو رکھنے کا ارادہ ہے۔
کاشی کی متحرک ثقافت کو مستحکم کرنے کے وزیر اعظم کے وژن نے کاشی سنسد سانسکرتک مہوتسو کے تصور کو جنم دیا ہے۔ مہوتسو میں 17 زمروں میں 37,000 سے زیادہ افراد نے شرکت کی، جنہوں نے گانے، ساز بجانے، نکڑ ناٹک، رقص وغیرہ میں اپنی مہارت کا مظاہرہ کیا۔ ہونہار شرکاء کو رودراکش انٹرنیشنل کوآپریشن اینڈ کنونشن سنٹر میں پروگرام کے دوران اپنے ثقافتی ہنر کو پیش کرنےکا موقع ملے گا۔
کابینہ
کابینہ نے کووڈ – 19 کی روک تھام کے لئے ایم پی ایل اے ڈی ایس کو دو سال تک غیر فعال بنانے کو منظوری دی
نئی دہلی،6؍اپریل، وزیراعظم جناب نریندر مودی کی صدارت میں منعقدہ مرکزی کابینہ نے کووڈ - 19 کی وبا کے پھیلاؤ کو روکنے کی حکومت کی کوششوں کے حصے کے طور پر رکن پارلیمنٹ مقامی ایریا ترقیاتی اسکیم  کو دو سال  تک فعال نہ بنانے کے فیصلے کو منظوری دے دی ہے۔ مذکورہ بالا اسکیم کے تحت فنڈ کو ملک میں کووڈ – 19 سے درپیش چیلنجوں کے مقابلے اور منفی اثرات کی روک تھام کی حکومت کی کوششوں کو مستحکم کرنے کے لئے استعمال میں لا یا جائے گا۔
۔۔۔۔۔۔۔۔۔۔۔۔۔۔۔۔۔۔
U-1515
(
شمال مشرقی ریاستوں کی ترقی کی وزارت
مرکزی وزیر ڈاکٹر جتیندر سنگھ نے شمال مشرق کے جاری پروجیکٹوں اور مستقبل کے منصوبوں کا جائزہ لینے کے لئے ایک جائزہ میٹنگ کی صدارت کی
شمال مشرقی خطے کی ترقی کے مرکزی وزیر مملکت  ڈاکٹر جتیندر سنگھ نے آج یہاں شمال مشرقی خطے کی ترقی کی وزارت اور شمال مشرقی کونسل کے افسروں کے ساتھ ایک جائزہ میٹنگ کی صدارت کی۔ میٹنگ کے دوران شمال مشرقی خطے کی ترقی کی وزارت کے سکریٹری ، شمال مشرقی کونسل کے سکریٹری اور دیگر سینئر افسران بھی موجود تھے۔
ان افسروں نے وزیر موصوف کو شمال مشرقی خطے میں جاری پروجیکٹوں کی کی پیش رفت کے بارے میں جانکاری دی۔ میٹنگ کےد وران ڈاکٹر جتیندر سنگھ کو بتایا گیا کہ شمال مشرق کی سبھی ریاستوں نے تعلیم اور تحقیقی نیٹ ورک کے لئے ڈاٹا فراہم کیاہے، جس سےشمال مشرقی خطے یعنی این ای آر کوڈیجیٹل انڈیا پروگرام کے تحت لانے کی راہ ہموار ہوگی۔ اس سے ملک کے شہریوں کو ٹکنالوجی کے شعبے میں ڈیجیٹلی طور پر بااختیار بنایا جاسکے گا۔ ڈاکٹرجتیندر سنگھ نے اس سمت میں شمال مشرقی خطے کی ترقی کی وزارت کی حصولیابی کی ستائش کی۔
وزیر موصوف کو دہلی، این سی آر میں شمال مشرق کے طلبا کے لئے ہاسٹل کے بارے میں جانکاری فراہم کی گئی جو جے این یو کیمپس میں تعمیر کیا جارہا ہے۔ انجینئرنگ ٹیم نے اس بات کی تصدیق کی کہ ہاسٹل کی عمارت کے لئے ٹینڈر مکمل کرلیاگیا ہے اور توقع ہے کہ کام ستمبر 2019 کے پہلے ہفتہ تک شروع ہوجائے گا۔ یہ جے این یو میں اپنی نوعیت کا پہلا ہاسٹل ہے۔ ہاسٹل میں 408 طلبا کو رہائش فراہم کی جائے گی، اس کے علاوہ این ای آر کے معذور طلبا کے لئے 24 کمرے مختص کئے گئے ہیں۔
میٹنگ کے دوران نئی دہلی کے دوارکا میں قائم کئے جانے والے نارتھ ایسٹرن کلچر اینڈ کنوونشن سینٹر کی نوعیت کے بارے میں بھی تبادلہ خیال ہوا۔ اس پروجیکٹ کی تخمینہ لاگت تقریباً 94.00 کروڑ روپے ہے۔ عمارت کے مجوزہ ڈیزائن پر تبادلہ خیال ہوا تھا، جس کے لیے وزیر موصوف نے کچھ تجاویز پیش کی، تاکہ اسے زیادہ پائیدار بنایا جاسکے اور اس میں بڑی صلاحیت کا ایک آڈیٹوریم بھی بنایا جاسکے۔ انہوں نے کہا کہ یہ سینٹر ایک کلچرل کے طور پر کام کرے گا اور یہ دہلی میں شمال مشرقی خطے کا کنوونشن اور اطلاعاتی مرکز ہوگا۔
وزیر موصوف نے شمال مشرقی خطے کی مصنوعات کے اسٹالوں اور نمائشوں کے لئے انتظامات کرنے کے سلسلے میں بھی تجاویز پیش کیں۔ انہوں نے جموں وکشمیر میں دستکاری کے اسٹال اور نمائش کے لئے بھی تجاویز پیش کی، تاکہ شمال مشرقی ریاستوں اور جموں وکشمیر کے درمیان کنیکٹویٹی کو بڑھایا جاسکے۔
خطے میں نافذ کئے جانے والے پروجیکٹوں اور اقدامات کا جائزہ لیتے ہوئے ڈاکٹر جتیندر سنگھ نے کہا کہ وزیر اعظم جناب نریندر مودی کی قیادت میں شمال مشرقی خطے کی ترقی حکومت کی ترجیح میں شامل ہے۔ حکومت شمال مشرقی خطے میں جاری ترقیاتی پروجیکٹوں کے نفاذ کے لئے سبھی کوششیں کرے گی اور شمال مشرق کے عوام کے فائدے کے لئے نئے پروجیکٹ شروع کرنے کے لئے اقدامات بھی کرے گی۔
وزیر موصوف کو گواہاٹی میں 8 اور 9 ستمبر 2019 کو ہونے والی شمال مشرقی کونسل کی 68 ویں پلینری میٹنگ کے لئے کئے گئے تیاریوں کے بارے میں بھی بتایا گیا۔ میٹنگ کے دوران حکومت کے 100 دن کے بارے میں رپورٹ کی نوعیت کے بارے میں بھی تبادلہ خیال ہوا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-3939
(Visitor Counter : 36